На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Позоришта лутака Ниш ("Службени лист Града Ниша", број 2/11 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Позоришта лутака Ниш за 2023. годину, број 1538/22-02, који је донео Управни одбор ове установе, на седници одржаној 16.12.2022. године.

II Програм рада Позоришта лутака Ниш за 2023. годину реализоваће се у складу са Финансијским планом ове установе за 2023. годину.

III Решење доставити Позоришту лутака Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

На основу члана 44. став 1. тачка 5) Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 15. став 1. тачка 5. Одлуке о оснивању Позоришта лутака Ниш ("Службени лист Града Ниша", број 2/11- пречишћен текст, 115/16, 99/20 и 85/21) и члана 41. Статута Позоришта лутака Ниш, Управни одбор Позоришта лутака Ниш, на седници одржаној 16.12.2022. године донео је Програм рада Позоришта лутака Ниш за 2023. годину, број 1538/22-02, и доставио га Градској управи за друштвене делатности на даљу надлежност.

Позориште лутака Ниш у 2023. години у оквиру редовног репертоара, планира извођење четири премијерне, једне новогодишње представе и 36 репризних представа.

Као и предходних година, и у 2023. години планира се извођење 260 репризних представа организованих за децу из основних школа, вртића и других установа, као и представа у слободним терминима за грађане.

Такође, ова установа планира и учешће на 18 фестивала у земљи и иностранству.

Позориште лутака Ниш планира гостовања у земљи и иностранству, по позивима организатора, а очекују се и гостовања других театара у Нишу.

Позориште лутака ће и у 2023. години наставити започету сарадњу са институцијама са којима је ова установа успешно сарађивала током претходних година, а посебно са културним институцијама у градским општинама, предшколским, школским и академским установама, медијским кућама, културним центрима других земаља и другим заинтересованим институцијама. Планирају се устаљене хуманитарне акције са установама социјалне заштите, удружењима социјално угрожених категорија и дечијом клиником. Наставиће се сарадња и са позориштима и луткарским организацијама из иностранства, која подразумева размену искустава ради подизања на виши ниво, квалитета уметничког стваралаштва у области луткарске уметности у својим срединама (размена гостовања, заједничке луткарске радионице, размена луткарских уметника, размена информација из области луткарства...).

Позориште лутака ће и у 2023. години активно учестовати у раду националних и међународних позоришних организација на националном и светском нивоу.

Позориште лутака ће и у 2023. години учестовати у програмима и манифестацијама у организацији Града (три века Нишке тврђаве, Градска слава).

Чланом 33. Одлуке о буџету Града Ниша за 2023. годину („Службени лист Града Ниша“, број 131/22) прописано је да „директни корисници буџетских средстава, који су у буџетском смислу одговорни за индиректне кориснике буџетских средстава, врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Позоришта лутака Ниш за 2023. годину, који је у циљу целовитог сагледавања Програма достављен у прилогу.

Имајући у виду да је Програм рада Позоришта лутака Ниш за 2023. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Позоришта лутака Ниш за 2023. годину, као у диспозитиву.

вршилац дужности заменика начелника

Градске управе за друштвене делатности

Павлина Михајленко